

Številka: OP241377

Datum: 10.7.2024

ZADEVA: Povabilo k predložitvi ponudbe

Spoštovani!

Etažni lastniki stavbe na naslovu:

|  |
| --- |
| * Ljubljanska cesta 35, Slovenska Bistrica, |
| * Ljubljanska cesta 33, Slovenska Bistrica, |

ki jih po pooblastilu zastopa upravnik Stanovanjsko podjetje Konjice d.o.o., Mestni trg 12, Slov. Konjice, vabi zainteresirane ponudnike k predložitvi ponudbe po tem pozivu, za izbiro izvajalca strokovne izvedbe postopka:

»Dokončanje etažne lastnine (vpis idealnih deležev solastnine na skupnih delih stavbe) in brezplačni prenos lastništva na delih stavbe z ID znakom:

* 753-1708-22 in
* 753-1708-26, v korist vsakokratnega etažnega lastnika stavbe«.

Prosimo vas, da v sklopu priprave pisne ponudbe upoštevate vso potrebno zakonodajo, ki ureja to področje in vse stroške, potrebne za izvedbo storitev, namreč upošteva se, da kot strokovnjak s tega področja postopke poznate in so vse potrebne storitve in stroški zajeti v ceno, razen, če nanje posebej opozorite.

Lepo pozdravljeni!

Etažni lastniki stavbe na naslovu:

Ljubljanska cesta 35, Slovenska Bistrica,

Ljubljanska cesta 33, Slovenska Bistrica,

zanje op pooblastilu:

Stanovanjsko podjetje Konjice d.o.o.

Tomaž RIHTARŠIČ, direktor l.r.

1. Naročnik

Etažni lastniki stanovanjsko-poslovne stavbe na naslovu Ljubljanska cesta 35, in Ljubljanska cesta 33, Slovenska Bistrica, z ID oznako stavbe 753-1708 (v nadaljevanju: «stavba«), ki jih zastopa upravnik:

Stanovanjsko podjetje Konjice d.o.o., matična številka: 5968526000, iden. št. za DDV in davčna številka: SI21649405, Mestni trg 12, 3210 Slovenske Konjice, zanj Tomaž Rihtaršič, direktor.

1. Ponudnik

Ponudnik v razmerju do naročnika v celoti odgovarja za izvedbo prejetega naročila.

Komunikacija s ponudniki o vprašanjih v zvezi z vsebino povabila in pripravo ponudbe poteka preko [info@spkonjice.si](mailto:info@spkonjice.si).

1. Predmet naročila

Dokončanje etažne lastnine (vpis idealnih deležev solastnine na skupnih delih stavbe) in brezplačni prenos lastništva na delih stavbe z ID znakom:

* 753-1708-22 in
* 753-1708-26, v korist vsakokratnega etažnega lastnika stavbe«.

Storitev vključuje izvedbo vseh postopkov in pripravo vse dokumentacije, potrebne za izvedbo predmeta naročila iz prejšnjega odstavka.

Ponudniki se v ponudbi opredelijo do predvidenega roka dokončanja storitev, ki so predmet naročila.

1. Ponudbena dokumentacija in pravna podlaga

Ponudbena dokumentacija mora vsebovati vse potrebno za izvedbo postopka predmeta naročila po tem pozivu skladno z določili:

* Stanovanjskega zakona (Uradni list RS, št. 69/03, 18/04 - ZVKSES, 47/06 - ZEN, 45/08 - ZVEtL, 57/08, 90/09 - odl. US, 56/11 - odl. US, 87/11, 62/10 - ZUPJS, 40/11 - ZUPJS-A, 40/12 - ZUJF, 14/17 - odl. US, 27/17, 59/19, 203/20 - ZIUPOPDVE, 189/20 - ZFRO, 90/21, 153/21, 18/23 - ZDU-1O, 77/23 - odl. US, 78/23 - ZUNPEOVE, 95/23 - ZIUOPZP, 131/23 - ZORZFS, 13/24, 18/24, v nadaljevanju: SZ-1) in
* Stvarnopravnega zakonika (Uradni list RS, št. 87/02, 91/13, 23/20, 78/23 – ZUNPEOVE, v nadaljevanju: SPZ).

1. Rok veljavnosti ponudbe in sklenitev pogodbe

Ponudba mora biti veljavna do 31.12.2024. V izjemnih okoliščinah (zaradi pridobivanj potrebnih soglasij etažnih lastnikov, ipd.) lahko naročnik, glede na izkazano stanje zadeve, od ponudnikov zahteva podaljšanje veljavnosti ponudbe za določeno obdobje.

Z najugodnejšim ponudnikom bo sklenjena pogodba za izvedbo storitve v roku 15-ih dni od prejema obvestila upravnika, da so etažnih lastniki z zakonsko določeno večino etažnih lastnikov potrdili ponudbo ponudnika za izvedbo storitev predmeta naročila.

Če se ponudnik ne odzove, se šteje, da je umaknil ponudbo in bo naročnik pozval k podpisu pogodbe naslednjega ponudnika, ki izpolnjuje razpisne pogoje.

1. Stroški in plačilni pogoji

Ponudnik nosi vse stroške povezane s pripravo in predložitvijo ponudbe. Ponudba ni zavezujoča, kar pomeni, da lahko naročnik v postopku sprejme odločitev, da z nobenim ponudnikom ne sklene pogodbe za izvedbo storitve.

Storitev bo plačana, po izvedbi vpisov idealnih deležev in prenosa lastništva na delih stavbe v korist vsakokratnega etažnega lastnika stavbe v zemljiško knjigo. Izvajalec izstavi upravniku račun skupaj z zemljiškoknjižnim izpisom, ki izkazuje, da je storitev, ki je predmet tega postopka, opravljena.

Upravnik bo prejeti račun izvajalca prefakturiral etažnim lastnikom stavbe in izvajalcu prenakazal prejeta denarna sredstva s strani etažnih lastnikov enkrat mesečno v višini prejetih plačil s strani etažnih lastnikov, skladno z določilom 71. členom SZ-1.

1. Rok za oddajo ponudb in merila

Ponudniki morajo oddati svoje ponudbe v zaprti ovojnici najkasneje do:

* 12.8.2024, do 10. ure, če ponudbo oddajo osebno. Ponudbe oddajo v tajništvo Stanovanjskega podjetja Konjice d.o.o., Mestni trg 12, Slovenske Konjice.

Osebno lahko ponudniki oddajo ponudbe v času uradnih ur in sicer v:

* ponedeljek med 8. in 10 uro,
* sredo med 12. in 16. uro in
* petek med 7. in 9 uro ali po pošti na naslov:
* Stanovanjsko podjetje Konjice d.o.o., Mestni trg 12, 3210 Slovenske Konjice.

Šteje se, da je ponudba oddana pravočasno po pošti, če je oddana na pošto s priporočeno pošiljko zadnji dan za oddajo ponudb.

Ponudbe prispele ali oddane po roku, navedenem v tej točki, bo naročnik štel za prepozne in jih bo neodprte vrnil pošiljatelju.

Na ovojnico ponudnik zapiše:

»NE ODPIRAJ-ponudba za stavbo na naslovu Ljubljanska cesta 35 in 33,

Slovenska Bistrica, ID znak 753-1708«

V ponudbeni ceni morajo biti zajeti vsi stroški, potrebni za izvedbi storitve, ki je predmet tega postopka.

Ker so ponudniki strokovnjaki s tega področja se smatra, da so vse storitve v ceno, razen, če ponudniki nanje posebej opozorijo.

Merilo za izbor najugodnejšega ponudnika je najnižja ponudbena cena v EUR.

V kolikor več ponudnikov ponudi enako ponudbeno ceno se šteje kot najugodnejša ponudba tista, ki je bila prej oddana.

Pred iztekom roka za oddajo ponudbe lahko ponudniki v pisni obliki, na enak način kot oddajo ponudbo, spremenijo ali umaknejo že predloženo ponudbo, s tem, da morata biti sprememba ali umik jasno označena z oznako »SPREMEMBA PONUDBE« ali »UMIK PONUDBE« in oddana na način in v roku, ki velja za oddajo ponudbe.

Z oddajo ponudbe ponudnik sprejme vse pogoje, kot so ti navedeni v tem povpraševanju.

1. Dodatna pojasnila in spremembe razpisne dokumentacije

Ponudniki lahko dodatna pojasnila glede tega povabila zahtevajo po elektronski pošti na naslov [info@spkonjice.si](mailto:info@spkonjice.si) najkasneje do 12.8.2024 do 9. ure. Naročnik bo dodatna pojasnila posredoval vsem potencialnim ponudnikom, pri čemer identiteta tistega, ki zahteva dodatna pojasnila, ne bo razkrita. Naročnik ima pravico, da kadar koli do poteka roka za oddajo ponudb spremeni pogoje iz tega povpraševanja.

1. Ukrepi za zagotavljane integritete in preprečevanje korupcije

### V postopku oddaje naročila naročnik in ponudniki ne smejo izvajati dejanj, ki bi vnaprej določila izbor določene ponudbe. Vsakršno lobiranje v postopku oddaje ponudbe je izrecno prepovedano.

Vsak ponudnikov poskus, da vpliva na naročnikovo obravnavo ponudb ali odločitev o izbiri, bo imel za posledico zavrnitev njegove ponudbe. Enako velja za poizkuse vplivanja na delo in odločitve naročnika pri izbiri ponudnika. V času izbire izvajalca naročnik in ponudnik ne smeta začenjati in izvajati dejanj, ki bi vnaprej določila izbor določene ponudbe.

1. Varovanje in zaščita podatkov

Osebni podatki, s katerimi se bo izbrani ponudnik pri izvajanju storitev seznanil, morajo biti varovani skladno z Zakonom o varstvu osebnih podatkov (Uradni list RS, št. 163/22-ZVOP-2). Izvajalec se zavezuje, da bo pri obdelavi osebnih podatkov zagotavljal ustrezne postopke in ukrepe, s katerimi se varujejo osebi podatki in nepooblaščena uporaba teh podatkov.

Zahvaljujemo se vam sodelovanje in vas lepo pozdravljamo.

Priloga:

* Izpis iz zemljiške knjige za del stavbe z ID oznako 753-1708-22 in 26.
* Elaborat.
* Seznam etažnih lastnikov stavbe.
* Obrazec za prijavo podatkov o ponudniku in ponujeni ceni, OBR-1.

Etažni lastniki stavbe

Ljubljanska cesta 33,35, Slovenska Bistrica,

ki jih zastopa upravnik

Stanovanjsko podjetje Konjice d.o.o.

Tomaž RIHTARŠIČ, direktor